Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen

(2020/C 305/03)

Euroopan komissio on hyväksynyt tämän vähäisen muutoksen annetun komission delegoidun asetuksen (EU) N:o 664/2014 (1) 6 artiklan 2 kohdan kolmannen alakohdan mukaisesti.

Tämä vähäisen muutoksen hyväksymistä koskeva hakemus on saatavilla komission eAmbrosia-tietokannassa.

YHTENÄINEN ASIAKIRJA

”MIEL DE SAPIN DES VOSGES”

EU-nro: PDO-FR-0204-AM04 – 15.5.2020

SAN (X) SMM ( )

1. Nimi tai nimet

”Miel de sapin des Vosges”

2. Jäsenvaltio tai Kolmas Maa

Ranska

3. Maataloustuotteen tai elintarvikkeen kuvaus

3.1 Tuotelaji [liitteen XI mukaisesti]

Luokka 1.4: Muut eläinperäiset tuotteet (munat, hunaja, erilaiset maitotuotteet paitsi voi jne.)

3.2 Kuvaus 1 kohdassa nimetystä tuotteesta

”Miel de sapin des Vosges” on mehiläisten Vogeesien vuoriston mustista kuusista keräämästä mesikasteesta saatua hunajaa. Sen väri on tummanruskea vihertävin heijastuksin. Sen aromi on balsamimainen ja maku mallasmainen, ilman katkeruutta ja vieraita makuja.

Sen vesipitoisuus on enintään 18 prosenttia, sähkönjohtokyky vähintään 950 mikrosiemensiä senttimetrissä ja hydroksimetyylifurfuraalipitoisuus enintään 15 mg/kg.

Hunaja on kuluttajalle myytäessä juoksevaa.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

-—

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Hunaja on kerättävä, erotettava kennoista, suodatettava ja dekantoitava maantieteellisellä alueella.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Miel de sapin des Vosges -hunaja on tarjottava kuluttajalle lasipurkeissa, joissa on tunniste, joka murtuu purkkia avatessa.

3.6 Tuotteen, johon rekisteröity nimi viittaa, merkitsemistä koskevat erityiset säännöt

Elintarvikkeiden merkintöjä ja esillepanoa koskevissa säännöksissä vaadittujen pakollisten tietojen lisäksi merkinnöissä on oltava tuotteen rekisteröity nimi, joka on kirjoitettu selkeästi, luettavasti, pysyvästi ja riittävän suurin kirjaimin, joiden on oltava kooltaan merkintöjen muita kirjaimia suurempia, sekä Euroopan unionin SAN-tunnus. Nämä tiedot on merkittävä samaan visuaaliseen kenttään.

4. Maantieteellisen alueen tarkka rajaus

Meurthe-et-Mosellen departementti:

Seuraavat kunnat: Angomont, Azerailles, Baccarat, Badonviller, Bertrambois, Bertrichamps, Bionville, Bremenil, Brouville, Cirey-Sur-Vezouze, Deneuvre, Fenneviller, Flin, Fontenoy-La-Joute, Gelacourt, Glonville, Hablainville, Lachapelle, Merviller, Migneville, Montigny, Neufmaisons, Neuviller-Les-Badonviller, Parux, Petitmont, Pettonville, Pexonne, Pierre-Percee, Raon-Les-Leau, Reherrey, Saint-Maurice-Aux-Forges, Sainte-Pole, Saint-Sauveur, Tanconville, Thiaville-Sur-Meurthe, Vacqueville, Val-Et-Chatillon, Vaxainville, Veney.

Mosellen departementti:

Phalsbourgin ja Sarrebourgin kantonit: kaikki kunnat.

Haute-Saônen departementti: seuraavat kunnat: Amont-Et-Effreney, Belfahy, Belonchamp, Beulotte-Saint-Laurent, Corravillers, Ecromagny, Esmoulieres, Faucogney-Et-La-Mer, Fresse, Haut-Du-Them-Chateau-Lambert, La Longine, Melisey, La Montagne, Plancher-Bas, Plancher-Les-Mines, La Rosiere, Saint-Barthelemy, Saint-Bresson, Servance-Miellin, Ternuay-Melay-Et-Saint-Hilaire.

Vosgesin departementti:

Kaikki kunnat seuraavia lukuun ottamatta: Neufchâteau’n kantoni ja kunnat Aingeville, Aouze, Aroffe, Aulnois, Auzainvilliers, Balleville, Belmont-Sur-Vair, Bulgneville, Chatenois, Courcelles-Sous-Chatenois, Crainvilliers, Darney-Aux-Chenes, Dolaincourt, Dombrot-Sur-Vair, Dommartin-Sur-Vraine, Gendreville, Gironcourt-Sur-Vraine, Hagneville-Et-Roncourt, Houecourt, Longchamp-Sous-Chatenois, Maconcourt, Malaincourt, Mandres-Sur-Vair, Medonville, Morelmaison, Morville, La Neuveville-Sous-Chatenois, Norroy, Ollainville, Parey-Sous-Montfort, Pleuvezain, Rainville, Removille, Saint-Ouen-Les-Parey, Saint-Paul, Saint-Remimont, Sandaucourt, Saulxures-Les-Bulgneville, Sauville, Soncourt, Suriauville, Urville, La Vacheresse-Et-La-Rouillie, Vaudoncourt, Vicherey, Viocourt, Vouxey, Vrecourt.

Territoire de Belfortin departementti:

seuraavat kunnat: Auxelles-Haut, Giromagny, Lamadeleine-Val-Des-Anges, Lepuix, Riervescemont, Rougemont-Le-Chateau, Vescemont.

5. Yhteys maantieteelliseen alueeseen

”Miel de sapin des Vosges” on hunajaa, joka saadaan mesikasteesta, jota mehiläiset keräävät metsistä, joissa kasvaa pääasiassa Vogeesien alueelle tunnusomaisia Vosges-lajin kuusia (Abies pectinata).

Kirvat imevät kuusista mahlaa ja muuttavat sen mesikasteeksi. Mehiläiset keräävät valmiin mesikasteen ja tekevät siitä hunajaa. Tämän mehiläisten ja ihmisten yhteistyönä syntyvän hunajan ominaispiirteitä ovat tumma väri, vihertävät heijastukset, balsamimaiset aromit ja mallasmainen maku.

Maantieteellisen alueen leimallisin piirre on Vogeesien vuorijono. Tämän erittäin metsäisen vuoriston vallitseva laji on Vogeesien kuusi. Kyseinen kuusilaji on sopeutunut hyvin graniitista ja hiekkakivestä koostuvaan happamaan maaperään ja puolimannerilmastoon, joka on kuusen kehitystä suosivalla tavalla kostea ja raikas. Ilmastopiirteet voimistuvat, koska Vogeesien vuoristo on pohjois-eteläsuuntainen: lännestä tulevat pilvet pysähtyvät siihen ja synnyttävät runsaita sateita (föhn-tuulen vaikutus). Hunajaa on tuotettu Lorrainessa jo kauan. Monissa asiakirjoissa mainitaan kilpailuissa, erityisesti vuoden 1902 maatalousmessuilla, saadut palkinnot.

Vogeesien alueen mehiläishoidon vastuutahot ovat kaikin tavoin pyrkineet hyödyntämään ja edistämään tätä erikoistuotantoa.

Nancyn alioikeus onkin 25 päivänä huhtikuuta 1952 antamassaan tuomiossa tunnustanut alkuperänimityksen ”Miel des Vosges-Montagne”, joka muutettiin 30 päivänä heinäkuuta 1996 tarkistetuksi alkuperänimitykseksi ”Miel de Sapin des Vosges”.

Teoksessa Le goût du miel (Gonnet & Vache, 1985) osoitetaan, että Miel de sapin des Vosges -hunaja eroaa muista Ranskassa tuotetuista hunajista seuraavien ominaisuuksiensa vuoksi: muita tummempi väri, tuotteelle ominaiset vihertävät heijastukset, kiteytymisen tapahtuminen hyvin hitaasti tai ei ollenkaan, balsamimaiset aromit ja hyvin omintakeinen mallasmainen maku.

Miel de sapin des Vosges -tuotteen yhteys maantieteelliseen alkuperään on hyvin vahva, sillä se syntyy katkeamattomasta tuotantoketjusta, jonka lähtökohtana on Vogeesien kuusi. Juuri tästä kuusilajista kirvat imevät mahlan, jonka ne muuttavat mesikasteeksi, jota mehiläiset vuorostaan keräävät ja josta ne valmistavat erittäin omaleimaista hunajaa.

Tuotanto liittyy hyvin vahvoin sitein Vogeesien alueelle tyypillisiin kuusimetsiin, joiden erityispiirteet mehiläishoitajat ovat osanneet hyödyntää ja säilyttää.

Kirjallisuudessa (Gonnet & Vache, Le goût du miel, 1985) on osoitettu, että Miel de sapin des Vosges -hunajalla on ainutlaatuinen luonne, joka liittyy erityisesti tuotantoalueeseen, ilmastoon ja maaperään. Nämä erityispiirteet liittyvät siihen, että Vogeesien kuusissa (Abies pectinata) elävät kirvat tuottavat mesikastetta, jonka mehiläiset keräävät. Hunajan erityislaatuisuus perustuu siis kuusilajiin, josta mehiläiset keräävät mesikasteen, ja Miel de sapin des Vosges -hunajan luonteeseen (mesikastehunaja).

Ympäristön ja tuotteen välisestä vahvasta yhteydestä kertoo mesikasteen esiintymisen syklisyys, joka noudattelee kirvapopulaatioiden kehityssykliä. Tätä ilmiötä ei vielä nykyäänkään osata täysin määritellä.

Eritelmän julkaisutiedot

(asetuksen 6 artiklan 1 kohdan toinen alakohta)

http://info.agriculture.gouv.fr/gedei/site/bo-agri/document_administratif-be8a8d67-bd17-426f-8c86-a4d3d42a4a27

(1) EUVL L 179, 19.6.2014, s. 17.